burgasdotpro/wikipedia huggingface dataset:
Transplantácia srdca

Transplantácia srdca (skratka HTX z angl. heart exchange) je prenos biologicky aktívneho srdca darcu (prehláseného za mŕtveho pre mozgovú inaktivitu) do organizmu príjemcu.
Imúnna reakcia.
Na odvrátenie odpudenia cudzieho organizmu u príjemcu je potrebné celý život potláčať imúnnu reakciu. Terapia sa vykonáva kombinácoiu rôznych liekov (Steroidy, Azathiorpin, Cyclosporin A).
Riziká.
Transplantácia srdca je hlboký zásah do organizmu spojený s rizikami. Pri potláčaní imunitného systému hrozí totiž nebezpečenstvo zápalov.
Prežitie.
Päťročné prežitie u pacientov s transplantovaným srdcom je pri 70-80 percentách.
História.
Prvá experimentálna transplantácia srdca na psovi sa uskutočnila v roku 1905 vo Viedni.
Prvú úspešnú transplantáciu na ľuďoch uskutočnil 3. decembra 1967 v Kapskom Meste chirurg Christiaan Barnard. Pacient Washkansky zomrel po 18 dňoch na zápal pľúc. Len päť dní neskôr transplantoval chirurg Adrian Kantowitz v nemocnici v Brooklyne (USA) detské srdce. Pacient ale zomrel krátko po operácii.
Od decembra 1967 až do septembra 1970 bolo transplantovaných celkovo 164 sŕdc.
Prvá transplantácia srdca v bývalom Československu sa uskutočnila 9. júla 1968. Na II. chirurgickej klinike Lekárskej fakulty Univerzity Komenského v Bratislave na Partizánskej ulici ju viedol akademik MUDr. Karol Šiška a MUDr. Ladislav Kužela. Prvú transplantáciu srdca v Československu inicioval MUDr. Ladislav Kužela, ktorý získal skúsenosti v USA.
Operačnú skupinu v Bratislave tvorili: akademik prof. Karol Šiška, MUDr. Ladislav Kužela, MUDr. Anna Pivková, MUDr. Ján Tréger, MUDr. Marian Holomáň; odber srdca darcu: MUDr. Milan Schnorrer, MUDr. Ladislav Kužela, MUDr. Marian Holomáň; umelý krvný obeh (ECC z angl. extracorporeal circulation): MUDr. Jaromír Horecký, MUDr. Stanislav Čársky, Pavol V. Podolay; anestézia: MUDr. Ivo Sobeský, MUDr. Viera Neumarová; inštrumentárky: Mária Machková, Mária Homerová, Jožka Králová a laborantka Etka Malinová.
Išlo o prvú transplantáciu srdca nielen v Československu, ale aj v strednej a východnej Európe. Transplantácii predchádzala experimentálna a klinická príprava. Darcom srdca bol 46-ročný muž, ktorý utrpel smrteľné poranenie mozgu pri páde z balkóna a jeho rodina súhlasila s odberom srdca až po dlhšom presviedčaní farárom. Príjemcom bola 54-ročná žena. Transplantáciu však neprežila nakoľko zomrela po piatich hodinách ešte v operačnej sále na následky iných ochorení.
Mariahilfer Straße

Mariahilfer Straße je jedna z najväčších a najznámejších nákupných ulíc Viedne. Spája obvod Innere Stadt so štvrťou Penzing. Názov má podľa šiesteho viedenského obvodu Mariahilf.
V súvislosti so zväčšujúcou sa skupinou slovensky hovoriacich Viedenčanov, okrem iného študentov vysokých škôl, sa najmä medzi mladou generáciou vžilo hovorové označenie "mariška."
Heinrich Limpricht

Heinrich Limpricht (* 21. apríl 1827 – † 13. máj 1909) bol nemecký chemik známy pre jeho objavenie furánu (1870).
Limpricht bol žiakom Friedricha Wöhlera. V roku 1852 sa stal prednášajúcim a v 1855 aj mimoriadnym profesorom na Univerzite v Göttingene. V roku 1860 pôsobil na Unštitúte Organickej Chémii na Univerzite v Greifswalde. Jeho najstaršia dcéra Marie sa v roku 1875 vydala za teológa Juliusa Wellhausena.
Rudolph Fittig a Hans von Pechmann sú jeho dvaja najznámejší žiaci.
Georg Zundel

Georg Zundel (* 17. máj 1931, Tübingen, Nemecko – † 11. marec 2007, Salzburg, Rakúsko) bol nemecký fyzikálny chemik, doživotný profesor biofyziky na Univerzite v Mníchove, mierový aktivista, environmentalista a filantrop. Bol vnukom nemeckého priemyselníka Roberta Boscha. 
Počas svojej kariéry publikoval 313 vedeckých prác, spolupracoval na mnohých objavoch v oblasti vodíkovej väzby. Niektoré najznámejšie objavy ktoré nesú jeho meno sú:
Anders Bardal

Anders Bardal (* 24. august 1982, Steinkjer, Nórsko) je nórsky skokan na lyžiach.
Hawker Sea Fury

Hawker Sea Fury bolo britské palubné stíhacie lietadlo vyvinuté v priebehu druhej svetovej vojny. Vzniklo úpravou vtedy vyvíjaného lietadla Hawker Fury, ktoré sa malo stať nástupcom pozemných stíhacích lietadiel Hawker Tempest. Sea Fury sa používal až do polovice 50. rokov.
Vznik a vývoj.
Lietadlo Hawker Fury bolo vyvinuté z typu Hawker Tempest, pričom do konštrukcie zasiahli poznatky z ukoristeného nemeckého stroja Focke-Wulf Fw 190. Začiatkom roku 1943 začal konštrukčný tým šéfkonštruktéra Sydney Camma pracovať na vývoji ľahkého stíhacieho Tempestu II, pričom na jar toho roku začali pracovať i na palubnej verzii lietadla. Prvý prototyp vzlietol až na začiatku septembra roku 1944, ďalšie skúšky prebiehali v koncom roku a začiatkom roku 1945. Na záver vojny sa ukázalo, že budúcnosť patrí prúdovým strojom a tak sa od ďalšieho vývoja a zdokonaľovania upustilo. Firma Hawker dodala rozpracované pozemné Fury do Iraku a Pakistanu. Pokračoval však vývoj námornej verzie, ktorá bola zalietaná ešte v priebehu druhej svetovej vojny v roku 1945, pričom stroje sa vyrábali až do roku 1950. Celkovo sa vyrobilo 55 kusov typu Hawker Fury a okolo 860 kusov typu Hawker Sea Fury.
Bob Klose

Rado „Bob“ Klose (vl. menom Rado Klose * 1944) je britský architekt, gitarista a fotograf. V rokoch 1964 až 1965 bol členom kapely, z ktorej po niekoľkých zmenách názvov vznikla skupina Pink Floyd. Bob Klose zo skupiny odišiel v roku 1965.
Začiatky hudobnej kariéry.
V roku 1964 vznikla v Londýne študentská kapela s názvom Sigma 6, ktorú založili študenti architektúry na "Regent Street Polytechnic College of Architecture" Roger Waters, Rick Wright a Nick Mason. V skupine sa postupne striedali spoluhráči, menili sa aj jej názvy.
Do skupiny sa Bob Klose pripojil v septembri 1964, t. j. v období kedy sa aj on zapísal na štúdium na tejto škole. Krátko na to skupina zmenila svoj názov na The Tea Set (skrátene T-Set). Ešte v tú istú jeseň Bob prieviedol do skupiny ďalšieho člena, speváka Chrisa Dennisa, ktorý v tej dobe pracoval na vojenskej základni "RAF" v Northolte ako zubný technik. Chris mal skúsenosti s vystupovaním so známejšími skupinami vtedajšej hudobnej scény v Cambridge. So skupinou vystupoval iba krátko. Roger Waters do nej priviedol kamaráta z gymnázia (jeho učiteľkou bol Rogerova matka), gitaristu a speváka Syda Barretta, ktorý nastúpil do ročníka spolu s Bobom. Krátko po Sydovom príchode Chris od skupiny odišiel, neskôr ho RAF odvelila do cudziny. 
Bob Klose bol dobrý džezový gitarista, k jeho obľúbeným žánrom patril aj R&amp;B. Okolo Vianoc 1964 sa skupina cez známosti Ricka Wrighta dostala do nahrávacieho štúdia v Hamsteade. Vtedy skupina nahrala jednu klasickú R&amp;B skladbu „I'm A King Bee“ (od Slima Harpa) a tri Sydove piesne s názvami „Double O Bo“, „Butterfly“ a „Lucy Leave“. Tieto nahrávky skupina používala ako demosnímky pre ponuku podnikom ešte pred živými prehrávkami. Do súčasnosti sa z nich zachovali dve skladby, „Lucy Leave“ a „I'm A King Bee“, ktoré sú v súčasnosti dostupné ako bootlegy a ktoré jsou jediným známymi nahrávkami, na ktorých hrá so skupinou Bob Klose.
Klosemu sa nepáčil štýl Barrettových psychedelických, niekedy popových skladieb, preto v lete v roku 1965 zo skupiny odišiel a venoval sa štúdiu architektúry a fotografovaniu.
Súčasnosť.
Bob Klose vystúpil vo filmovom dokumente "The Pink Floyd and Syd Barrett Story" z roku 2001, kde potvrdil, že skutočne hrá na gitaru v skladbách „Lucy Leave“ a „I'm a King Bee“.
V roku 2006 bol hosťom Davida Gilmoura v štúdiu, kde nahral niektoré gitarové party Davidovho albumu "On an Island".
Roku 2007 účinkoval Klose v programe BBC „Days in the Life“, venovanom skupine Pink Floyd.
Klose sa zúčastnil aj nahrávania albumu "Blue River" z roku 2008 od dvojice Smith &amp; Mudd.
Pohár federácie 2009

Pohár federácie 2009 je 47. ročník najdôležitejšej súťaže národných tímov v ženskom tenise. Súťaže sa zúčastnilo 78 tímov. 
Svetová skupina.
Play-off.
Porazení z prvého kola budú hrať play-off Svetovej skupiny s víťazmi Svetovej skupiny II o záchranu.
Svetová skupina II.
Dátum: 7.-8. február
Víťazné tímy postúpia do play-off o Svetovú skupinu. Porazené tímy budú hrať play-off o Svetovú skupinu II.
Svetová skupina II - play-off.
Štyri porazené tímy zo Svetovej skupiny II budú hrať play-off proti kvalifikantom. Dva tímy sa kvalifikujú z Euroafrickej zóny I, jeden tím z Ázijskooceánskej zóny a jeden tím z Americkej zóny.
Dátum: 25.-26. apríl
Štátna cesta 7C (Rumunsko)

Štátna cesta 7C () je štátna cesta v Rumunsku. Je to jedna z najvyššie položených ciest v Rumunsku. Začína v meste Bascov, vedie cez mesto Curtea de Argeş a končí v meste Cârţişoara. Na trase sa nachádza najdlhší tunel v Rumunsku. Pri výstavbe prišlo o život 40 ľudí.
Cesta sa zvyčajne otvára až začiatkom júla a opätovne sa zatvára koncom októbra kvôli snehu. Preto pred plánovanou cestou treba overiť, či je cesta prejazdná.
Kostroma

Kostroma (rusky "Кострома") je mesto v Rusku, centrum Kostromskej oblasti. Nachádza sa 372 kilometrov severovýchodne od Moskvy. Leží pri sútoku riek Volgy a Kostromy. V roku 2008 malo mesto 271 600 obyvateľov. Mesto je súčasťou tzv. zlatého kruhu.
Dejiny.
Mesto bolo založené v roku 1152 Jurijom Dolgorukým.V roku 1364 sa stala súčasťou Moskovského kniežatstva.
Oceánske slapy

Oceánske slapy (iné názvy: morské slapy, oceánické slapy, príliv a odliv) sú slapy prejavujúce sa ako periodické vzdúvanie hladiny oceánov, morí a jazier.
Zoznam zlomových a vulkanotektonických štruktúr na Slovensku

Významné zlomové a vulkanotektonické štruktúry na Slovensku sú spracované podľa Tektonickej mapy Slovenskej republiky (Bezák et al., 2004):
Giorgio Rocca

Giorgio Rocca (* 6. august 1975, Chur, švajčiarsko) je taliansky lyžiar. Špecializuje sa najmä na točivé disciplíny, slalom a obrovský slalom.
Pokoj v duši

Pokoj v duši je slovenský film, ktorého premiéra bola 29. januára 2009.
Obsah.
Tóno (Attila Mokos) sa vracia do rodnej dediny Čierny Hron po piatich rokoch strávených vo väzení za krádež dreva. Tu sa všetko zmenilo. Žena sa od neho vzďaľuje, päťročný syn je mu úplne cudzí, nikde nemôže nájsť prácu. Tóno sa už nechce vrátiť ku krádežiam, preto si prestáva rozumieť so starým priateľom Štefanom (Roman Luknár). Jeho priatelia Peter (Robert Więckiewicz) a kňaz Marek (Jan Vondráček) sa mu pokúšajú pomôcť nájsť si miesto v novej situácii, sami však riešia osobné ťažkosti.
Tvorcovia.
Titulnú pieseň filmu naspievala Jana Kirschner.
Henrich I.

Henrich I. môže byť:
Fridrich V. (Falcko)

Fridrich V. Falcký (* 26. august 1596, Lauterhofen, Nemecko – † 29. november 1632, Mainz) bol vojvoda a kurfirst falcký, vodca Protestantskej únie a (vzdoro)kráľ český (16191621). Pochádzal z rodu falckých Wittelsbachovcov. Pre svoju len ročnú vládu je známy ako „zimný kráľ“.
Raný život.
Fridrich V. Falcký sa narodil 26. augusta 1596 Fridrichovi IV. Falckému a Juliáne Oranžskej na zámočku Deinschwang a bol pokrstený v kostole svätého Martina v Ambergu 6. októbra 1596. Od detstva bol Fridrich V. Falcký vzdelávaný v kalvínskom náboženstve, písaní a čítaní, ku ktorým neskôr pribudla etika, štylistika a matematika. Fridrich V. Falcký žil v rokoch 1604 – 1610 v Sedane u svojho strýka, vojvodu z Bouillonu. René Descartes Fridricha V. Falckého opisoval ako nesamostatného, uzavretého, ľahko manipulovateľného, ale aj ako jemného a dobrého človeka. Po smrti Fridricha IV. Falckého v roku 1610 sa strhli boje medzi Jánom II. zo Zweibrűckenu a Wolfgangom Wilhelmom von Falcko-Neubursgkým o to, kto sa stane poručníkom Fridricha V. Falckého. Fridrich V. Falcký po smrti svojho otca prebral funkciu flacgrófa a kurfirsta. V roku 1611 sa Fridrich V. Falcký začal vzdelávať v jazde na koni, vojenčine a začal sa oboznamovať so samotnými funkciami. To, že sa Fridrich V. Falcký stal falcgrófom a kurfirstom malo veľký vplyv na výber možných nápadníkov pre anglickú princeznú Alžbetu Stuartovú. 24. februára 1613 si Fridrich V. Falcký zobral za manželku Alžbetu Stuartovú, dcéru Jakuba I. V roku 1614 Fridrich V. Falcký ochorel na bahennú zimnicu, ktorej následky mu pretrvali po zvyšok života. Často pôsobil choro, mal melancholické nálady a upadal do depresií.
Dvojslivka

Dvojslivka alebo liči (po ) je rod rastlín (strom) z čeľade mydlovníkovité. Jeho jediný druh je dvojslivka čínska.Liči pochádza z Číny, kde ho pestujú už tritisíc rokov. Liči sa vyskytuje v krajinách subtropického pásma. V zimných mesiacoch sa k nám dováža predovšetkým z Afriky, na jar z Číny, Pakistanu a Indie. Dovážať k nám sa začalo len nedávno, môžete ho poznať napríklad z konzerv. Po obratí zo stromu nedozrieva, musí sa teda prepravovať už zrelé letecky.
Plody.
Dvojslivka je ovocie pôvodom z Ázie s mimoriadne šťavnatou a sladkou dužinou. Plody stačí ošúpať, rozpoliť a vybrať z nich kôstku. Dvojslivka je určená na šaláty alebo koktaily. Môže sa pridať k nasladko pripravovanému mäsu. No nesmie sa variť, lebo by dreň zhúževnatela.
Dvojslivka obsahuje v priemere spolu 71,5 mg vitamínu C na 100 gramov ovocia. Vďaka tomu je dvojslivka veľmi dobrý zdroj vitamínu C. V priemere iba tri kusy by mali spĺňať tretinu odporúčanej dennej dávky vitamínu C pre dospelých. Dvojslivka je bohatá aj na meď, horčík, fosfor, draslík a vitamín B. Má znížený obsah nasýtených tukov, cholesterolu a sodíka. Najviac energie je v nej je vo podobe sacharidov.
Bombardier Talent

Bombardier Talent je obchodný názov pre elektrické jednotky a dieselové motorové jednotky, ktoré vyrába spoločnosť Bombardier Talbot a ktoré vyvinula Waggonfabrik Talbot v meste Aachen krátko predtým, ako bola spoločnosť zlúčená so spoločnosťou Bombardier v roku 1995. Názov "Talent" je akronym z nemeckého pomenovania "Talbot Leichter Nahverkehrs Triebwagen" (Talbot, ľahký medzimestský motorový vozeň).
Vyrába sa vo viacerých variantoch, vrátane vysokopodlažných, nízkopodlažných, s naklápaním, s prenosom výkonu dieselmechanickým, dieselhydraulickým, dieselelektrickým, v dĺžke dvoch, troch a štyroch vozňov. Podobne ako väčšina jednotiek, Talenty môžu fungovať samostatne alebo spárované a tvoriť tak dlhšie vlaky.
Prototyp bol prezentovaný v roku 1994, prvé Talenty boli zaradené do prevádzky v roku 1996. Používajú sa v Nemecku, Rakúsku a Nórsku, pričom na svete sa používa viac ako 260 jednotiek. Talenty rakúskych železníc premávajú od roku 2005 aj na Slovensko, z Viedne (Wien Südbahnhof) do stanice Bratislava-Petržalka. Tiež ich možno nájsť na linke VOR S7, ktorá jazdí z Viedne do obce Wolfsthal, ktorá susedí s Bratislavou, pričom sa zvažuje predĺženie tejto trasy až do hlavného mesta Slovenska. Od marca 2012 prevádzkuje spoločnosť RegioJet Talenty na trase Bratislava hlavná stanica - Bratislava Nové Mesto - Dunajská Streda - Komárno.
PBZ Zagreb Indoors 2009

PBZ Zagreb Indoors 2009 bol tenisový turnaj mužov, ktorý sa konal v dňoch od 2. do 8. februára 2009 v hale na tvrdom povrchu v chorvátskom meste Záhreb. Do hlavného turnaja sa z kvalifikácie dostali aj dvaja slovenskí reprezentanti. Dominik Hrbatý vypadol v prvom kole s obhajcom Stachovským z Ukrajiny a Lukáš Lacko taktiež vypadol v prvom kole s domácim Ančićom. Titul v dvojhre získal Chorvát Marin Čilić, ktorý vo finále porazil krajana Ančića. Bol to jeho tretí titul v dvojhre na okruhu ATP. Titul vo štvorhre získali Čech Martin Damm a Švéd Robert Lindstedt, ktorí vo finále porazili nemecko-holandský pár Christopher Kas, Rogier Wassen. Pre Damma to bol 38. a pre Lindstedta piaty titul vo štvorhre na okruhu ATP.
Víťazi.
Dvojhra mužov.
 Marin Čilić vs. Mario Ančić 6-3 6-4
Štvorhra mužov.
 Martin Damm / Robert Lindstedt vs. Christopher Kas / Rogier Wassen 6-4 6-3
Movistar Open 2009

Movistar Open 2009 bol tenisový turnaj mužov, ktorý sa konal v dňoch od 2. do 8. februára 2009 na otvorených antukových dvorcoch v čilskom meste Viña del Mar. Titul v dvojhre obhájil Čiľan Fernando González , ktorý vo finále porazil Angentínčana Acasusa. Bol to jeho 11. titul v dvojhre na okruhu ATP. Titul vo štvorhre získali Uruguajčan Pablo Cuevas a Argentínčan Brian Dabul, ktorí vo finále porazili slovensko-český pár Michal Mertiňák, František Čermák. Pre Cuevasa to bol druhý a pre Dabula prvý titul vo štvorhre na okruhu ATP. 
Víťazi.
Dvojhra mužov.
 Fernando González vs. José Acasuso 6-1 6-3
Štvorhra mužov.
 Pablo Cuevas / Brian Dabul vs. Michal Mertiňák / František Čermák 6-3 6-3
SA Tennis Open 2009

SA Tennis Open 2009 bol tenisový turnaj mužov, ktorý sa konal v dňoch od 2. do 8. februára 2009 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Francúz Jo-Wilfried Tsonga, ktorý vo finále porazil Francúza Chardyho. Bol to jeho tretí titul v dvojhre na okruhu ATP. Titul vo štvorhre získali Američan James Cerretani a Belgičan Dick Norman, ktorí vo finále porazili juhoafricko-austrálsky pár Rik De Voest, Ashley Fisher. Pre oboch to bol druhý titul vo štvorhre na okruhu ATP.
Víťazi.
Dvojhra mužov.
 Jo-Wilfried Tsonga vs. Jérémy Chardy 
Štvorhra mužov.
 James Cerretani / Dick Norman vs. Rik De Voest / Ashley Fisher 6-7(7) 6-2 14-12
Mužská dvojhra na SA Tennis Open 2009

Mužská dvojhra na SA Tennis Open 2009 sa hrala ako súčasť SA Tennis Open 2009 od 2. do 8. februára 2009. Titul získal Francúz Jo-Wilfried Tsonga, ktorý vo finále porazil krajana Chardyho 6-4 7-6(5). Bol to jeho tretí titul v dvojhre na okruhu ATP.
Pobrežník hrdzavý

Pobrežník hrdzavý alebo starší názov pobrežník sivý ("Calidris canutus") je stredne veľký vták z čeľade slukovité ("Scolopacidae"). Hniezdi v tundre holarktídy. Zimuje na pobrežiach morí, zalieta aj do vnútrozemia. Na Slovensku bol pozorovaný vzácne, v rokoch 1980 - 1999 5x. Podľa Medzinárodnej únie na ochranu prírody a prírodných zdrojov pobrežník hrdzavý patrí medzi takmer ohrozené druhy, celková populácia klesá.
Opis.
Pobrežník hrdzavý dorastá do veľkosti 2325 cm, váži 82135 g a má rozpätie krídiel 4754 cm, patrí k najväčším zástupcom rodu "Calidris". Vo svadobnom šate má tehlovo červené brucho, hruď, hrdlo a hlavu a šedo strakatý chrbát, krídla, a chvost. Krátke končatiny a dlhší zašpicatený zobák má čierne. V prostom šate je celý nenápadne šedý s bielym bruchom a v porovnaní so svadobným šatom má svetlejšie končatiny a zobák. Obe pohlavia sa pritom sfarbením nijako nelíšia, mladí vtáci sú menej šupinato škvrnití.
Rozšírenie.
Pobrežník hrdzavý hniezdi v arktických tundrách na severe Kanady, Európy a Ruska. Je známy dlhými migráciami, pri ktorých z vysoko položených hniezdíisk preletuje až do južnej Európy, západnej Afriky, Južnej Ameriky, Austrálie a na Nový Zéland, každý rok tak môže zdolať vzdialenosť až 30 000 km. 
Patrí medzi pomerne hojné a stabilizované druhy, na hniezdiskach patrí dokonca k najbežnejšie zastúpeným bahniakom. Populácia má približne 1,1 milióna jedincov žijúcich na ploche 100 0001 000 000 km². V Česku je najpočetnejší na prieťahu od apríla do októbra (má tiež svadobný šat, je preto i pre pomerne neskúsených pozorovateľov ľahko odlíšiteľný).
Ekológia.
Pobrežník hrdzavý je spoločenský vták, pri migráciách sa často vyskytuje v niekoľko desaťtisícových kŕdľoch. V lete sa živí hlavne hmyzom, larvami a drobnými suchozemskými bezstavovcami, v zime vyhľadáva ulitníky a kôrovce. Počas letu sa ozýva krátkym a mäkkým „"uet-uet"“.
Hniezdi na zemi, obvykle v tesnej blízkosti vody. Samica kladie 34 šedozelené vajcia s tmavším škvrnením do nehlbokej jamky lemovanej listami a machom. Na vajciach sedia obidvaja rodičia striedavo 2025 dní. Krátko po operení sa mláďatá vydávajú na svoju prvú dlhú cestu na juh.
Ochrana.
Je zákonom chránený, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Ekonomika Bratislavy

Bratislavský kraj je najbohatší a ekonomicky najvýznamnejší kraj Slovenska, hoci rozlohou je najmenší a má druhý najmenší počet obyvateľov. Väčšina dôležitých vládnych inštitúcií, vrátane ministerstva financií a centrálnej banky, ako aj mnoho súkromných spoločností, má sídlo v Bratislave.
Viac ako 75 percent obyvateľov Bratislavy pracuje v sektore služieb, zloženom hlavne z obchodu, bankovníctva, informačných technológií, telekomunikácií, turizmu a iných.
Burza cenných papierov v Bratislave (BSSE alebo BCPB), bola založená 15. marca 1991.
Luciferín

Luciferín (z lat. "lucifer" – svetlonos) je súhrnný názov pre nízkomolekulové biologické pigmenty umožňujúce bioluminiscenciu niektorých organizmov.
Luciferíny reagujú s kyslíkom vďaka enzýmom zvaným luciferázy za vzniku príslušného oxyluciferínu v energeticky excitovanom stave, čo spôsobuje vyžarovanie svetla.
Luciferáza

Luciferáza je všeobecný názov pre niektorý z enzýmov katalyzujúcich bioluminiscenciu – jav, pri ktorom živé organizmy produkujú svetlo. Známym príkladom je luciferáza svietivky "Photinus pyralis".
Luciferázy sú oxidoreduktázy katalyzujúce oxygenáciu pigmentu luciferínu za prítomnosti ATP a vápenatých katiónov. Reakcia prebieha v dvoch stupňoch:
Počas tohto procesu sa 96 % energie uvoľní ako viditeľné svetlo. Na porovnanie, v bežnej žiarovke sa na svetlo premieňa len asi 3 % energie a zvyšok sa premieňa na teplo. Preto sa bioluminiscenčné svetlo niekedy označuje ako studené.
Ako "luciferáza" a "luciferín" sa označuje akýkoľvek pár enzým-substrát, ktorý za prítomnosti ostatných nešpecifických reaktantov reaguje za vzniku svetla
Vaporizér

Vaporizér je zariadenie, ktoré slúži na sublimáciu (čiže zmenu skupenstva tuhej látky na plynnú). Sublimujú sa väčšinou rastlinné ingrediencie, napríklad marihuana a tabak, ale aj ostatné byliny a zmesi (pozri arómoterapia). Svoje využitie má v medicíne ale aj pre aplikáciu drog.
Vaporizácia môže byť alternatíva fajčenia. Na rozdiel od spaľovania rastlín nevzniká veľké množstvo toxických a karcinogénnych látok.
Použitie.
Pri použití sa účinné látky odparujú zvyšujúcou sa teplotou, pri ktorej však nedochádza k zapáleniu zmesi. Výsledkom je inhalácia a nie fajčenie, čím sa do tela nedostáva dym, ktorý poškodzuje pľúca a dýchacie cesty. Vaporizér môže byť jednoduchý, kde sa zmes nahrieva zapaľovačom a inhaluje, ale dajú sa kúpiť aj elektrické s nastaviteľnou teplotou alebo dokonca aj so zdravotníckymi certifikátmi.
Rozdelenie.
Vaporizéry rozdeľujeme do štyroch skupín. Podľa toho či sú prenosné alebo stacionárne a podľa druhu ohrievania.
Štátna cesta 67C (Rumunsko)

Štátna cesta 67C () je 148 kilometrov dlhá štátna cesta v Rumunsku, ktorá sa nachádza v pohorí Munții Parâng v južných Karpatoch. Je to najvyššie položená a jedna z najzaujímavejších ciest v krajine. Začína v obci Ciocadia, vedie cez mesto Novaci a končí v meste Sebeș. Najvyšší bod cesty, sa nachádza na horskom priesmyku Urdele.
História.
Cesta bola postavená za kráľa Karola II. v roku 1935 a o niekoľko rokov neskôr prestavaná Nemcami. Za komunistickej diktatúry Nicolae CeauȘesca bola do značnej miery nahradená novopostavenou cestou DN 7C. V miestach s vysokou nadmorskou výškou býva v zimných mesiacoch uzavretá. V roku 2007 sa začala prestavba na širšiu a modernejšiu cestu.
New Romantic

New Romantic () je hudobný štýl, ktorý vznikol v 70. rokoch v Anglicku. Tvorila ho zmes funku, punku a rocku s primiešaním krásnych spevavých liniek a hudobných melódii. Hlavný zakladateľ bol Steve Strange (Visage), ktorý sa prevteloval do rôznych maškarád, nosil výrazný makeup a natupírované vlasy. Vtedy sa londýnska mládež (unudená doterajším životom) chytila a vznikla doslova novoromantická revolúcia. Jej krédom bolo: "čo najlepšie vyzerať a čo najlepšie sa zabávať". Ovplyvnila nielen hudobný, ale i životný štýl vtedajšej generácie. Medzi ďalších predstaviteľov patrili Spandau Ballet a Duran Duran.
Blackadder

Blackadder je názov britského televízneho seriálu, ktorý sa skladá zo štyroch sérií. Seriál bol vysielaný BBC a z hľadiska žánrového zaradenia ide o historický komediálny seriál. Prvú sériu napísal Richard Curtis a Rowan Atkinson a neskoršie Curtis a Ben Elton. Producentom bol John Lloyd a hlavnú rolu anti-hrdinu "Edmunda "Čiernu zmiju" Blackaddera" zahral Rowan Atkinson. 
V roku 2000 získala štvrtá séria ("Blackadder Goes Forth") 16. miesto v zozname 100 najlepších britských sitkomov, ktorú vytvoril britský filmový inštitút British Film Institute. V televíznom hlasovaní z roku 2004 obsadil seriál druhé miesto ako najlepší britský sitkom. (prvým bol "Only Fools and Horses."). V rebríčku magazínu Empire Magazine obsadil seriál 20. mieste v rámci najlepších televíznych relácií.
Série.
Zoznam je usporiadaný chronologicky:
Filip II.

Filip II. môže byť:
Aero L-29 Delfín

Aero L-29 Delfín (v kóde NATO: "Maya") je vojenské prúdové cvičné lietadlo, ktoré sa v priebehu 60. rokov stalo štandardným cvičným prúdovým lietadlom štátov Varšavskej zmluvy. Bolo prvým prúdovým lietadlom navrhnutým a vyrábaným v Česko-Slovensku.
Vznik a vývoj.
Názov lietadla je odvodený od dátumu kedy sa prejednávali technické podmienky – 29. septembra 1954. Vývoj a následne aj výroba lietadla sa začala pod vedením Ing. Karla Tomáša, Ing. Jana Vlčka, Ing. Zdeňka Rubliča v závode Aero Vodochody v Prahe.
Vývoj motora M-701 prebiehal pod vedením Ing. Jiřího Radu a Ing. Vladimíra Pospíšila. Veľkým úspechom lietadla, a tým aj česko-slovenského leteckého priemyslu bolo, že lietadlo L-29 Delfín vyhralo súťaž o štandardné lietadlo pre letectvá štátov Varšavskej zmluvy. Súťaže sa zúčastnili lietadlá L-29, Jak-30 (ZSSR), TS-11 Iskra (Poľsko). Pôvodný motor M-701 bol koncipovaný ako motor s axiálnym kompresorom. Požiadavka, aby lietadlo lietalo aj na letiskách s nespevneným povrchom viedla ku zmene koncepcie a konečná verzia motora bola riešená s jednostupňovým, jednostranným radiálnym kompresorom.
Vzhľadom na skutočnosť, že vo februári 1958 bol ukončený vývoj draku lietadla, ale nebol hotový vývoj motora M-701, bol použitý v prvej fáze britský motor Bristol Siddeley Viper. 5. apríla 1959 bol uskutočnený prvý let pilotom Ing. Rudolfom Duchoňom na letisku Praha-Kbely.
V roku 1971 sa v Leteckom skúšobnom ústave testoval nový kamuflážovy náter, od ktorého sa čakalo zníženie infračervenej viditeľnosti. Projekt mal názov úkol LERAN a sfarbenie sa skladalo z tmavo-šedej a svetlo-zelenej. Takto nafarbený Delfín bol iba jeden, pod imatrikuláciou 0108. Po generálnej oprave v LOTN prišiel o svoje špeciálne sfarbenie, a nový nástrek bol vyhotovený obyčajnými syntetickými farbami. Takto sfarbený letúň je dodnes uchovaný v depozitári leteckého múzea Kbely.
Lietadlo je nositeľom svetových rekordov: 
Verzie.
Lietadlo sa vyrábalo vo veľkých sériách. Do roku 1974 bolo celkovo vyrobených okolo 3 500 kusov.
Špecifikácie (L-29).
Technický popis.
Aero L-29 Delfín je dvojmiestny jednomotorový samonosný stredoplošník. Kovová kostra krídel, pevných a pohyblivých chvostových plôch i trupu je potiahnutá duralom. Krycie plechy sú takisto duralové. Motor je uložený v trupe. Podvozok je zaťahovací, hlavné podvozkové nohy sa zaťahujú do krídel, predné do trupu.
Bibliografia.
Letectví &amp; kosmonautika č. 20, LI., 1975
Pozri aj.
Aero L-39 Albatros
Hexamilion

Hexamilion (, v preklade "šesťmíľnik") je obranný val, hradba z 5. storočia po Kristovi, postavená Byzantíncami cez Korintskú šiju. Val strážil jedinú pozemnú cestu z hlavnej pevninskej časti Grécka na Peloponézsky polostrov. V skutočnosti bol dlhý len približne päť míľ, vysoký bol osem metrov a široký tri metre. Konštrukcia bola posilnená pravouhlými vežami. V priebehu existencie Byzantskej ríše bol val viackrát prekonaný. Neosvedčil sa ani proti slovanským nájazdníkom, ani proti križiakom IV. križiackej výpravy. Byzantský cisár Manuel II. nechal z obáv pred osmanským útokom val v roku 1415 zrekonštruovať, avšak i Osmanskí Turci val v roku 1423 prekonali. Druhýkrát bol vynovený Konštantínom XI. v roku 1443, ale aj ďalší osmanský útok v roku 1446 múr prekonal. V postbyzantskom období bol múr rekonštruovaný Benátčanmi v roku 1462.
Filter HEPA

Filter HEPA je typ filtra vzduchu. Jeho názov je akronym z anglického "high efficiency particulate arrestance", čiže vysoko účinný filter vzduchových častíc. Tento typ vzduchového filtra je schopný s minimálne 99,97% účinnosťou odstrániť častice s veľkosťou 300 nanometrov (častice tejto veľkosti sú pre HEPA filtre najťažšie filtrovateľné). Väčšie častice sú filtrované s ešte väčšou účinnosťou.
Použitie.
Filtre HEPA sa okrem jadrovej energetiky používajú v zdravotníctve, farmácii a výskume, alebo pri výrobe mikroprocesorov. HEPA filter je všeobecne najdokonalejší filter na filtrovanie vzduchu. Preto sa často používa aj v domácnostiach a to vo vysávačoch, ak má byť vysávanie naozaj účinné z hľadiska čistoty, najmä u alergikov. Býva zaradený ako posledný (výstupný) filter. 
Pôvodne bol HEPA filter vyvinutý v NASA na ochranu osôb pri rádioaktívnom zamorení. Účinnosť HEPA filtra č. 13 (č. 13 majú všetky kvalitnejšie vysávače) pri filtrácii vzduchu je 99,97 %, alebo ak z každých 10 000 častíc o veľkosti nad 0,01 mikrometra prepustí ďalej len 3 častice. Číslo Hepa filtra, tzv. trieda môže byť 10 až 17, pričom najbežnejšie pri dobrých vysávačoch sú triedy 12 a 13. Umývateľné HEPA filtre (napr. pri bezvreckových vysávačoch) alebo filtre pri lacnejších vysávačoch bývajú aj triedy 11. Moderné prachové vrecká z netkanej textílie (napr. materiál SMS) má filtračné schopnosti na úrovni HEPA filtra č. 10. 
HEPA filter spoznáte na prvý pohľad. Nevyzerá rozhodne ako molitan alebo filc alebo papierový filter. Má niekoľko vrstiev, pričom dôležitá je veľkosť plochy, cez ktorú prúdi vzduch, tzv. absorpčnej plocha. Zložením do harmoniky sa dosahuje veľká absorpčná plocha na malom priestore. HEPA filter vo vysávači tak môže mať aj absorpčnej plochy poskladané na malom priestore. A práve toto skladanie je charakteristické pre HEPA filtre.
Ariadhoo

Ariadhoo je neobývaný ostrov na atole Alif Dál na Maldivách.
Athurugau

Athurugau je neobývaný ostrov na atole Alif Dál na Maldivách.
Bodufinolhu (Alif Dál)

Bodufinolhu (Alif Dál) je neobývaný ostrov na atole Alif Dál na Maldivách.
Bodukaashihuraa

Bodukaashihuraa je neobývaný ostrov na atole Alif Dál na Maldivách.
Bulhaaholhi

Bulhaaholhi je neobývaný ostrov na atole Alif Dál na Maldivách.
Dhehasanulunboihuraa

Dhehasanulunboihuraa je neobývaný ostrov na atole Alif Dál na Maldivách.
Enboodhoo (Alif Dál)

Enboodhoo (Alif Dál) je neobývaný ostrov na atole Alif Dál na Maldivách.
Dhiggaru (Alif Dál)

Dhiggaru (Alif Dál) je neobývaný ostrov na atole Alif Dál na Maldivách.
Dhiffushi (Alif Dál)

Dhiffushi (Alif Dál) je neobývaný ostrov na atole Alif Dál na Maldivách.
Dhiddhoofinolhu

Dhiddhoofinolhu je neobývaný ostrov na atole Alif Dál na Maldivách.
Finolhu

Finolhu je neobývaný ostrov na atole Alif Dál na Maldivách.
Gasfinolhu (Alif Dál)

Gasfinolhu je neobývaný ostrov na atole Alif Dál na Maldivách.
Heenfaru

Heenfaru je neobývaný ostrov na atole Alif Dál na Maldivách.
Hiyafushi

Hiyafushi je neobývaný ostrov na atole Alif Dál na Maldivách.
Karel Štědrý

Karel Štědrý (* 10. apríl 1937, Praha – † 7. november 2017, Praha) bol český spevák, herec, televízny a estrádny konferencier a moderátor, neskôr bol podnikateľ s nápojovými automatmi.
Bývalý člen Divadla Semafor a Divadla Rokoko (1962 až 1972) pôvodným vzdelaním bol železničný inžinier, ale toto povolanie nikdy nevykonával.
Svoje dcéry pomenoval Zuzana a Tereza, podľa hitov svojho priateľa a kolegu, speváka Waldemara Matušku .
Piesne.
Jeho prvou nahrávkou bola pieseň „Jehla a nit“ v roku 1960. Hudbu k piesni zložil brat Ivan, text napísal Jiří Štaidl.
Tuukka Rask

Tuukka Rask (* 10. marec 1987, Savonlinna, Fínsko) je bývalý fínsky profesionálny hokejový brankár, ktorý bol draftovaný v prvom kole draftu v roku 2005 klubom Toronto Maple Leafs. 24. júna 2006 bol vymenený do klubu Boston Bruins za brankára Andrewa Raycrofta. 
Hráčska kariéra.
Začiatky.
Rask začal kariéru v mládežníckych tímoch jeho domáceho klubu SaPKo. 
Potom hrával v juniorskej fínskej lige za mládežnícky klub Ilves. Jeho štatistika bola z 26 zápasov mal úspešnosť zásahov 93,5% a inkasoval v priemere 1.86 góla na zápas. V roku 2005 bol zaradený v drafte medzi európskymi brankármi. 
Svoju poslednú sezónu v Európe pred odchodom do NHL zažil vo fínskej lige za Ilves, kde bol v pozícii jednotky. 
Toronto Maple Leafs.
Toronto Maple Leafs ho draftoval v prvom kole z 21. miesta, v roku 2005. Síce neodohral žiadny zápas, bol vymenený do klubu Boston Bruins za brankára, bývalého víťaza Calder Memorial Trophy Andrew Raycrofta. 
Boston Bruins.
Dňa 5. mája 2007 podpísal Rask trojročný kontrakt s klubom Boston Bruins. Hneď bol zaradení do farmárskeho klubu Providence Bruins v americkej lige AHL. Síce prišiel v priebehu druhého kola Calder cupu, kde hral Providens proti Manchester Monarchs. Providens nepostúpil, ale Rask začal naplno trénovať s klubom.
Dňa 5. novembra 2007 bol Rask povolaný z Providence do Boston Bruins. Len o dva týždne neskôr, 20. novembra, uhral svoje prvé víťazstvo v NHL, keď vychytal víťazstvo 4-2 nad svojím bývalým tímom Toronto Maple Leafs. 
Dňa 3. októbra 2008, Bruins Raska poslali do Providence Bruins. Mal síce najlepšie percento úspešnosti zákrokov v pred sezónnom kempe (95,2%) medzi brankármi v Bostone, na rozdiel od svojich spoluhráčov Mannyho Fernandeza (87,5%), Tima Thomasa (86,9%) a Kevina Regana] (85,7%), ale tím sa rozhodol pre svojich najstarších a najskúsenejších brankárov, Thomasa a Fernandeza, pre sezónu 2008-09. 
Kvôli zraneniu Mannyho Fernandeza po All-Star Game, bol Rask 31. januára 2009 povolaný zase naspäť. Odohral len jeden zápas proti New York Rangers, kde dosiahol svoje prvé čisté konto, pri výhre 1-0, keď v 40. minúte rozhodol Marc Savard. 
Krátko po začiatku sezóny 2009-10, bol určený ako brankárska dvojka za Thomasom. 5. novembra 2009 podpísal dvojročné predĺženie zmluvy s Bruins na 2,5 milióna dolárov , ktorá vyprší až v sezóne 2011-12. 
V sezóne 2009-10 bol Rask jediným brankárom s priemerom pod dva góly na zápas. Tiež mal najvyšší percentuálny úspech zákrokov (93%). Získal ocenenie Roger Crozier Saving Grace Award pre najlepšiu percentuálnu úspešnosť zákrokov. Nebol však nominovaný pre cenu najlepšieho nováčika a ani na Vezina Trophy, pre najlepšieho brankára ligy. V sezóne 2010-11 sa Thomas vrátil do formy a odtlačil Raska do úlohy dvojky. Na konci sezóny slávil Boston zisk Stanley cupu, a Rask sa stal len druhým fínskym brankárom so Stanley cupom, predným to dosiahol Antti Niemii s Chicagom, minulú sezónnu.
HC Škoda Plzeň 1929.
Sezónu 2012/2013 začal kvôli výluke v NHL v českom tíme HC Plzeň 1929.
Faktory ovplyvňujúce zdravotný stav a styk so zdravotníckymi službami (MKCH-10)

XXI. KAPITOLA - FAKTORY OVPLYVŇUJÚCE ZDRAVOTNÝ STAV A STYK SO ZDRAVOTNÍCKYMI SLUŽBAMI (MKCH-10, Z00 - Z99)
"Poznámka": Táto kapitola sa nemá používať na medzinárodné porovnávanie alebo prvotné kódovanie mortality.
Položky Z00 - Z99 sú určené pre prípady, keď sa okolnosti iné ako choroba, poranenie a vonkajšia príčina klasifikovateľná pod položkami A00 - Y89 registrujú ako „diagnózy“ alebo „problémy“. Môže sa to stať najmä v dvoch prípadoch:
Kapitola obsahuje tieto skupiny položiek:
Diskografia Karla Štědrého

Toto je diskografia Karla Štědrého.
Novell

Novell bola americká softérová firma, ktorá sa špecializovala na sieťové počítačové riešenia, softvérové produkty pre internet a vyvinula softvér openSUSE. Založená bola v 1983 a zanikla v roku 2011 odkúpením skupinou The Attachmate Group.
Zoznam piesní Karla Štědrého

Toto je nekompletný zoznam piesní, ktoré naspieval Karel Štědrý.
Zoznam.
poz. -pieseň - duet - (autor hudby/autor textu piesne)
(h: /t: ) - doteraz nezistený autor hudby alebo textu
Podolie

Podolie môže byť:
Ošarpance

 
Ošarpance sú populárna skupina troch veží v závere juhovýchodného hrebeňa, vybiehajúceho z Dračieho štítu. Ich obľúbenosť medzi horolezcami je daná pevnou skalou a opačne vrstvenými platňami, ktoré ponúkajú veľa ciest vysokej obťažnosti.
Topografia.
Za "Dračou štrbinou" nasleduje "Veľký ošarpanec (2348 m), Vyšná ošarpaná štrbina, Prostredný ošarpanec, Nižná ošarpaná štrbina" a "Malý ošarpanec (2327 m)". Východná stena spadá do "Rumanovej dolinky", západná do "Kotlinky pod Dračím sedlom".
Niekoľko zaujímavých výstupov.
K najťažším cestám patrí "Cesta invalidov" 8- v západnej stene a "R.U.R.F." vo východnej stene, 9-.
Severná vojna

Severná vojna alebo Veľká severná vojna bol ozbrojený konflikt, ktorý v rokoch 1700 až 1721 prebiehal medzi severnou alianciou, tvorenou Ruským impériom, Dánskom, Nórskom a Saskom a ďalšími krajinami, proti Švédsku, ktorého cieľom bolo vybojovanie nadvlády v Baltskom mori. Vojna sa skončila porážkou Švédska v roku 1721 a nárastom moci Ruska v oblasti. Bola fakticky začiatkom zásahov Ruska do politickej situácie v Európe.
Rusko sa pod vedením Petra I. snažilo obmedziť moc Švédska, ktoré bolo v tej dobe najväčšou severskou veľmocou. Na stranu Ruska sa pridalo aj Poľsko, Sasko a Dánsko a vytvorili tzv. severný spolok. Švédsko však vstúpilo do vojny skôr ako Rusko, očakávalo a porazilo ruskú armádu v bitke pri Narve v roku 1700. 
Švédsko následne pokračovalo v bojoch proti Poľsku a Dánsku. Peter I. Veľký začal v tomto období v Rusku uskutočňovať ďalekosiahle reformy nielen armády, ale aj spoločenského života. V roku 1708 po vyradení Poľska vpadli švédske vojská do Ruska. Ich ťaženie sa však nevyvíjalo celkom podľa ich predstáv a v bitke pri Poltave boli Švédi porazení. Švédsky kráľ Karol XII. bol nútený utiecť do Osmanskej ríše. Následne sa do vojny zapojila i Osmanská ríša. Karol sa do Švédska vrátil až o päť rokov neskôr. Významnou námornou bitkou bola bitka pri myse Hangö (dnes: Hanko vo Fínsku), známa viac ako bitka o Gangut roku 1714, v ktorej ruské námorníctvo zvíťazilo. 
Severná vojna sa skončila v roku 1721 tzv. Nyštadtským mierom (= mier z Uusikaupunki), ktorý zo švédskej strany dojednala Karolova sestra Ulrika Leonora, ktorý znamenal výrazné posilnenie ruského postavenia v severnej Európe. Vďaka mierovej zmluve získalo Livónsko, Estónsko, Ingriu, Kexhol a časť Fínska. Taktiež získalo prístup k Baltskému moru, na brehu ktorého začalo už v roku 1703 so stavbou Sankt Peterburgu - ruského okna do Európy. Získalo tak podstatne väčšie možnosti obchodného a komunikačného styku so západnou Európou.
Henrich III.

Henrich III. môže byť:
Poitiers

Poitiers je mesto na rieke Clain na západe centrálneho Francúzska, hlavné mesto prefektúry, ktorá je súčasťou departementu Vienne v regióne Nové Akvitánsko. Je známe svojimi malebnými uličkami plnými stredovekých domov postavených v románskom slohu a veľkými historickými udalosťami, ktoré sa tu odohrali. Za starostlivosť o 78 pamiatok patriacich do historického dedičstva Francúzska dostalo mesto ocenenie "Mesto umenia a dejín" udeľované od roku 1985 francúzskym ministerstvom kultúry. 
Obyvatelia Poitiers si hovoria Pictaviens (muži) a Pictaviennes (ženy). Každý štvrtý obyvateľ je študent. Celkový počet obyvateľov je mesta je asi 85 000 na celkovej rozlohe v priemernej nadmorskej výške 
Dejiny.
Mesto Poitiers bolo založené keltským kmeňom Piktonov. Po obsadení územia Rimanmi získalo názov Limonum. Kresťanstvo sa do mesta dostalo v 3. storočí, prvým biskupom bol svätý Hilarius medzi rokmi 350 až 367. Dnes je sídlom diecézy Poitiers.
O päťdesiat rokov neskôr bolo dobyté ariánskymi Vizigótmi a stalo sa jedným z hlavných sídiel ich kráľov. V roku 507 v bitke pri Vouillé blízko Poitiers porazil franský kráľ Chlodovik I. vizigótskeho kráľa Alaricha II. a územie sa dostalo pod vládu Franskej ríše. 10. októbra 732 franský majordómus Karol Martel víťaznou bitkou zastavil expanziu Maurov zo Španielska na sever.
Poitiers bolo hlavným mestom Poitou, historického regiónu patriaceho grófom z Poitiers a rodu akvitánskych vojvodov. Eleonóra Akvitánska, ktorá sa v meste často zdržiavala, ho nechala opevniť a v roku 1199 mu udelila mestské práva. V bitke 19. septembra 1356, v rámci storočnej vojny medzi Anglickom a Francúzskom, bol zajatý francúzsky kráľ Ján II. Dobrý. V roku 1432 sa tu Karol VII. dal vyhlásiť za kráľa, pretože Paríž bol obsadený Angličanmi, a založil miestnu univerzitu.
Doprava.
Poitiers leží na železničnej trati vlakov TGV z Paríža do Bordeaux. Hlavné nádražie sa nachádza na západe starého centra mesta. Okrem TGV odtiaľto vychádzajú aj vlakové linky do Angoulême, Limoges a La Rochelle.
Externé odkazy.
Oficiálna stránka
The Madcap Laughs

The Madcap Laughs je prvý sólový album britského speváka a gitaristu Syda Barretta, ktorý je známy ako jeden zo zakládajúcich členov skupiny Pink Floyd. Album vyšiel začiatkom roku 1970.
Po odchode zo skupiny Pink Floyd na jar roku 1968 Barrett pod dohľadom producenta Petra Jennnera v nahrávacom štúdiu na Abbey Road za jeden mesiac nahral prvé verzie niektorých vlastných skladeb, ktoré boli zaradené na album, ktorý neskôr vydal pod názvom "The Madcap Laughs". Práca na nahrávaní finálnych verzií boli pre Barrettove psychické problémy na takmer na rok zastavené. Tento projekt prevzal v apríli 1969 iný producent: Malcolm Jones. Barrett začal pracovať na novom hudobnom materiáli a Jones upravoval predchádzajúce nahrávky. Ako bubeník bol na nahrávanie pozvaný Jerry Shirley z kapely Humble Pie. V júli 1969 sa producentami albumu stali Barrettovi bývalí kolegovia zo skupiny Pink Floyd, David Gilmour a Roger Waters, ktorí mu jeho sólový debut pomohli dokončiť.
Album "The Madcap Laughs" vyšiel na CD v roku 1990 a v roku 1993 bol vydaný spolu so šiestimi bonusovými skladbami v rámci boxsetu "Crazy Diamond".
Barrett (album)

Barrett je druhý sólový album britského gitaristu a speváka Syda Barretta, ktorý je známy ako jeden zo zakladateľov skupiny Pink Floyd. Album vyšiel na jeseň roku 1970.
S nahrávaním svojho druhého, a zároveň aj posledného albumu, začal Barrett na konci februára 1970. Bolo to krátko potom ako vydal svoj debut s názvom "The Madcap Laughs". Spolupracoval na ňom s Davidom Gilmourom a Richardom Wrightom, ktorí boli jeho kamaráti a spoluhráči zo skupiny Pink Floyd. Gilmour s Wrightem sa na albume podieľali aj ako jeho producenti. V porovnaní s "The Madcap Laughs" nahrávanie trvalo omnoho kratšiu dobu. Wright s Gilmourom Barrettovi pomohli so štruktúrou skladieb, nahrávanie bolo efektívnejšie, vďaka čomu vzniklo menj nevydaného hudobného materiálu.
V období nahrávania albumu "Barrett" 6. júna 1970, vystúpili spolu Syd Barrett, David Gilmour a Jerry Shirley na ich jedinom sólovom koncerte, ktorý sa konal v rámci podujatia "Music and Fashion Festival". Toto vystúpenie trvalo približne 15 minút.
Po vydaní druhého albumu sa Syd Barrett stiahol do ústrania a okrem krátkej epizódy so skupinou Stars v roku 1972 a pokusom o nahrávanie v roku 1974 sa definitívne vytratil z verejného života.
Album "Barrett" vyšiel na CD v roku 1990. V roku 1993 bol súčasťou boxsetu "Crazy Diamond". Táto verzia obsahuje sedem bonusových skladieb navyše.
Pavel Drapák

Pavel „Paľo“ Drapák (* 19. november 1964, Bánovce nad Bebravou) je slovenský spevák, ktorý je známy predovšetkým z pôsobenia v skupine Metalinda.
Zo života.
Paľo Drapák sa narodil 19. novembra 1964 v Bánovciach nad Bebravou v rodine šoféra autobusu, ako najmladší zo siedmich detí.
V rokoch 19781987 absolvoval 5 rokov klasickej gitary a 4 roky spev. Účinkoval v školských skupinách "Prievan" a "Skrat" na gymnáziu v Bánovciach nad Bebravou.
Od roku 1980 do roku 1986 začal svoje spevácke kvality rozvíjať v rockovej kapele "SBM", s ktorou vystupoval na desiatkach festivalov v Česku i na Slovensku. Okrem toho získával hudobnú prax i vystupovaním v rôznych barových kapelách ako spevák a basový gitarista.
V roku 1984 nastúpil na základnú vojenskú službu. Rovnako ako v súkromnom živote, tak aj na vojne nevydržal bez hudby a zakladá skupinu záujmovo-umeleckej činnosti, s ktorou absolvuje niekoľko vojenských festivalov.
Po návrate z PVS sa Paľo vracia k rockovej kapele "SBM" a privyrába si po baroch, svadbách a zábavách, kde opäť získava starú hudobnú školu od známeho slovenského klaviristu Mira Kušniera.
Prelomom v jeho hudobnej kariére je výhra v konkurze na speváka v rockovej kapele Metalinda v roku 1987, kde nastáva raketový vzostup jeho kariéry. Prišli hity ako „Jan Amos Džínový“, „Zaľúbená žaba“, „Slnko nevychádzaj“ atď. Dodnes je jeho prejav v týchto piesňach nenahraditeľnou spomienkou pre všetkých fanúšikov. V Metalinde nahral Paľo 10 albumov, 20 singlov, 35 videoklipov, 6 hudobných filmov. Účinkoval v stovkách televíznych a rozhlasových relácií.
V roku 2001 odchádza z Metalindy a po menšej hudobnej pauze na konci tohoto roku pripravuje svoj debutový singel „Skús ma nájsť“. V máji 2002 vychádza album "Už prišiel čas". Na jeseň toho istého roku natočil klip k hymne motorkárskeho klubu Red Barons s názvom „Chopper Boy“ a stal sa jeho čestným členom.
V roku 2004 Paľo pripravil materiál na svoje nové CD, ktoré nazval cestovne "PRABRA (PRAha-BRAtislava)", kde dokonca spieva duet so svojou manželkou Janette „Každá trampota má svou mez“.
V roku 2005 sa Paľo stretol s bubeníkom Paľom Prokopom, dávajú dokopy zostavu a po niekoľkých obmenách a hľadaní potrebných hudobníkov nahrávajú album s názvom "Paľo Drapák".
Jens Byggmark

Jens Byggmark (* 22. august 1985, Örebro, Švédsko) je švédsky lyžiar. Špecializuje sa najmä na točivé disciplíny, slalom a obrovský slalom. Vo Svetovom pohári debutoval 23. januára 2005, keď nedokončil 1.kolo slalomu v Kitzbueheli. Na MS 2007 v Åre, získal striebro v tímovej súťaži (4 jazdy v super G + 4 jazdy v slalome).
Jordal Amfi

Jordal Amfi je športová aréna nachádzajúca sa v nórskom meste Oslo. Otvorená bola v roku 1952 pri príležitosti usporadúvania Zimných olympijských hier. Kapacita arény je 5 500 miest. V roku 1989 bola k aréne pristavaná aj menšia tréningová hala.
Zali Steggallová

Zali Steggallová (* 16. apríl 1974, Sydney, Austrália) je bývalá austrálska lyžiarka. Špecializovala sa najmä na točivé disciplíny, slalom a obrovský slalom.
Martin Štajnoch

Martin Štajnoch (* 15. september 1990, Bojnice, Slovensko) je slovenský hokejista hrajúci na poste pravého obrancu. Člen siene slávy Bago Legend Slovan Bratislava.
Klubový hokej.
Martin Štajnoch je odchovancom klubu MHC Prievidza. Za Prievidzu nastupoval v dorasteneckých a juniorských ligách a ako 17-ročný debutoval i v 1. slovenskej hokejovej lige. Pred sezónou 2008/2009 odišiel do tímu HK Orange 20. Od sezóny 2009/2010 hrál za HC Slovan Bratislava. Od sezóny 2015/2016 bol hráčom HC Dynamo Pardubice, odkiaľ prešiel do konkurenčného Mountfield HK Hradec Králové, kde podpísal jednoročný kontrakt s následnou opciou na sezónu 2016/2017.
Medzi posledné významné úspechy Martina Štajnocha patrí nepochybne aj začlenenie sa do skupiny Legiend Baga v tíme HC SLOVAN Bratislava, keď spolu s Milanom Kytnárom, Andrejom Meszárošom a Michalom Sersenom neohrozene panujú v tejto disciplíne už niekoľko rokov.
Reprezentácia.
Martin Štajnoch reprezentoval Slovensko na majstrovstvách sveta v ľadovom hokeji hráčov do 18 rokov v roku 2008, kde bol vybraný aj do trojice najlepších hráčov Slovenska na šampionáte. Na juniorských majstrovstách sveta do 20 rokov reprezentoval Slovensko v roku 2009. Na nich bol opäť vyhlásený do trojice najlepších hráčov tímu a zároveň bol vyhlásený za najlepšieho hráča zápasu proti Švédsku. Vďaka svojim výkonom na juniorských majstrovstvách sveta ho tréner seniorskej reprezentácie Ján Filc nominoval na prípravné zápasy proti Bielorusku a Švajčiarsku.
Othmar Zeidler

Othmar Zeidler (* 29. august 1859 – † 26. jún 1911) bol rakúsky chemik.
V roku 1874 Zeidler ako prvý syntetizoval dichlórdifenyltrichlóretán ktorý sa o 65 rokov neskôr stal známy ako insekticíd pod skratkou DDT. Pod vedením Adolfa von Baeyer získal doktorský titul na univerzite v Štrasburgu.
Milan Malík

Milan Malík (* 30. január 1985) je hokejový útočník. S hokejom začínal v rodnej Skalici, ďalej pôsobil vo Zvolene. Momentálne pôsobí v drese extraligového mužstva HK 36 Skalica, s ktorým v sezóne 2007/2008 získal bronz.
John Tavares

John Tavares (* 20. september 1990, Mississauga, Ontário, Kanada) je kanadský reprezentant v ľadovom hokeji. V roku 2009 bol draftovaný, ako jednotku draftu si ho vybral klub New York Islanders.
Mužská dvojhra na PBZ Zagreb Indoors 2009

Mužská dvojhra na PBZ Zagreb Indoors 2009 sa hrala ako súčasť PBZ Zagreb Indoors 2009 od 2. do 8. februára 2009. Titul získal Chorvát Marin Čilić, ktorý vo finále porazil krajana Ančića 6-3 6-4. Bol to jeho tretí titul v dvojhre na okruhu ATP.
Antonio Veić

Antonio Veić (* 18. február 1988, Mali Lošinj, Juhoslávia, teraz Chorvátsko) je súčasný chorvátsky profesionálny tenista.
Ivan Dodig

Ivan Dodig (* 2. apríl 1985, Mostar, Juhoslávia, dnes Bosna a Hercegovina) je súčasný chorvátsky profesionálny tenista.
Mateja Svetová

Mateja Svetová (* 16. august 1968, Ľubľana, Slovinsko) je bývala slovinská lyžiarka.
Schwalm-Eder (krajinský okres)

Schwalm-Eder (po nemecky: "Schwalm-Eder-Kreis") je krajinský okres uprostred spolkovej krajiny Hesensko v Nemecku. Tento okres susedí (zo severu v smere hodinových ručičiek) s okresmi Kassel, Werra-Meißner, Hersfeld-Rotenburg, Vogelsberg, Marburg-Biedenkopf a Waldeck-Frankenberg.
Pohár federácie 2009 (Svetová skupina)

Svetová skupina je najvyššia úroveň súťaží Pohára Federácie v roku 2009.